text: KIF Kolding København fik europæisk succes-oplevelse
  10 oktober 2016 kl. 05.37
  Mens det kniber med sejre i den hjemlige turnering, så fik KIF Kolding Københavns spillere sig søndag aften en europæisk succes-oplevelse, da holdet hentede en sejr på 38-23 over tjekkiske Talent Plzen i anden runde af EHF Cup-kvalifikationen.
  For første gang i en længere årrække er KIF Kolding København ikke at finde i det bedste europæiske sportslige selskab i Champions League - men må nøjes med den noget mindre prestigefyldte EHF-cup.
  Det gav imidlertid søndag grobund for en succes-oplevelse på hjemmebane i Kolding med en sejr på 15 overskydende mod  tjekkiske Talent Plzen i anden runde af EHF Cup-kvalifikationen, hvorfor returopgøret i Tjekkiet om en uge må betragtes som en overkommelig opgave.
  
  